تاند: ( جمعه د جدي لسمه) ‌وال سټريت ژورنال خپرونې په یوه تازه راپور کې ویلي، چې د ایران فاطمیون ډله په کابل کې فعاله شوې او یو شمېر طالب جنګيالي یې وژلي۔

د دغې خپرونې د راپور له مخې، یاده پېښه د کابل په لويديځ دشت برچي سيمه کې رامنځته شوي۔

د وال سټريت ژورنال د دغه راپور په اړه طالبانو څه نه دي ويلي۔

فاطمیون ډله ايران په عراق او سوریه کې د شيعه ضدې ترهګرې ډلې ( داعش) خلاف له سني ضدو شیعه ګانو څخه جوړه شوې وه، چې افغان شیعه ګانو نه يې هم جنګیالي پکې جذب کړي وو۔

په افغانستان کې د داعش ډلې د فعالیتونو له پیل سره، د فاطمیون ډلې د فعالیتونو د پیل خبر هم ورکړل شوی او یو شمېر ايران‌ پلوه سياسي او مذهبي څېرې یې ملاتړي ګڼل کيدل